Hindi News

Local

Haryana

Ambala

Haryana News Kaithal Policemen Beaten By Locals As They Insist To Shut Down Dj

रात में डीजे बंद करवाने गए पुलिसवालों को लोगों ने पीटा, एक का हाथ तोड़ा

2 वर्ष पहले



कॉपी लिंक

कैथल के चीका थाने की घटना, रात में तेज आवाज में बज रहे डीजे को बंद करवाने गए थे एसएचओ

कैथल (चीका). कैथल के चीका में मंगलवार रात को तेज आवाज में बज रहे डीजे को बंद करवाना पुलिसवालों को महंगा पड़ गया। यहां लोगों ने पुलिसवालों पर हमला कर दिया और एसएचओ समेत तीन घायल हो गए। इनमें से एक का हाथ तोड़ दिया गया है। पुलिस ने 10 लोगों पर मामला दर्ज कर लिया है, जबकि 9 को गिरफ्तार कर लिया है।



1) पहले आवाज कम की, फिर दोबारा ज्यादा आवाज की तो विवाद हुआ

चीका के वॉर्ड नंबर-7 में रहने वाली राधा के घर कोई कार्यक्रम था। यहां रात 10.30 बजे डीजे बज रहा था। आसपास के लोगों ने पुलिस को फोन करके डीजे की आवाज कम करवाने के लिए कहा। मौके पर पुलिस पहुंची और डीजे की आवाज कम करवा दी।

पुलिस जाने के बाद लोगों ने फिर से आवाज तेज कर दी। कुछ देर बाद चीका एसएचओ उमेद सिंह राउंड पर थे तो वे डीजे की आवाज सुनकर मौके पर पहुंच गए। उन्होंने डीजे बंद करने के लिए कहा। इस बात पर लोगों ने कहासुनी शुरु कर दी। डीजे बंद करने से मना कर दिया।

पुलिस ने कार्रवाई की बात की तो लोगों ने पत्थरबाजी शुरू कर दी। वहीं एक युवक ने पुलिसकर्मी पर भाला फेंक दिया। उमेद सिंह तो किसी तरह बच गए लेकिन एक अन्य पुलिस कर्मी रमेश उसमें घायल हो गया। आरोपियों ने पुलिसकर्मियों के साथ मारपीट भी की। उन्होंने पुलिसकर्मी रमेश का हाथ तोड़ दिया। वहीं 3 पुलिसकर्मी घायल हो गए।

पुलिस ने जैसे-तैसे मामले को काबू किया। एसएचओ उमेद सिंह का कहना है कि राधा, प्रमोद यादव, संजीव, मांगेराम, जसमिंद्र, बलदेव, नीतू, बलबीरो, पूजी और गुरमीत पर धारा 188, 307, 148, 149, 332, 353, 186, 267, 268 व ध्वनि प्रदूषण एक्ट के तहत मामला दर्ज किया गया है। आरोपी राधा अभी फरार है। जबकि अन्य 9 को गिरफ्तार कर लिया गया है।